เลขาธิการสภาผู้แทนราษฎร แจ้งงดการประชุม สมาชิกสภาผู้แทนราษฎรและสมาชิกวุฒิสภาสัปดาห์หน้า เนื่องจากเตรียมย้ายอุปกรณ์-ระบบไอที ไปรัฐสภาใหม่ เกียกกาย
เลขาธิการสภาผู้แทนราษฎร แจ้งงดการประชุม สมาชิกสภาผู้แทนราษฎรและสมาชิกวุฒิสภาสัปดาห์หน้า เนื่องจากเตรียมย้ายอุปกรณ์-ระบบไอที ไปรัฐสภาใหม่ เกียกกายนายสรศักดิ์ เพียรเวช เลขาธิการสภาผู้แทนราษฎร กล่าวถึงการประชุมรัฐสภาในช่วงสัปดาห์หน้า ว่า สำนักงานสภาผู้แทนราษฎ ได้แจ้งงดการประชุมรัฐสภาทั้งในส่วนของสมาชิกสภาผู้แทนราษฎร ( ส.ส. ) และสมาชิกวุฒิสภา (ส.ว.) เป็นเวลา 1 สัปดาห์ เนื่องจากจะมีการเคลื่อนย้ายอุปกรณ์สิ่งของ และระบบเทคโนโลยีต่างๆ ออกจากห้องประชุมชั่วคราว สำนักงานใหญ่ทีโอที ถนนแจ้งวัฒนะ เพื่อกลับไปติดตั้งที่อาคารรัฐสภาแห่งใหม่สัปปายะสภาสถาน แยกเกียกกาย หลังจากนั้นในสัปดาห์ถัดไปจะเริ่มใช้ห้องประชุมจันทรา ในอาคารรัฐสภาแห่งใหม่ประชุมเป็นครั้งแรก โดยในส่วนความพร้อมของรัฐสภาใหม่นั้น แม้จะยังไม่เต็ม 100 เปอร์เซ็นต์ เนื่องจากยังมีหลายเรื่องที่ต้องทดสอบ แต่จะพยายามทำให้ดีที่สุด เพื่อรองรับสมาชิกรัฐสภา และสื่อมวลชนนายสมบูรณ์ อุทัยเวียนกุล เลขานุการประธานสภาผู้แทนราษฎร กล่าวว่า เนื่องจากสำนักงานเลขาธิการสภาผู้แทนราษฎร มีความจำเป็นต้องเคลื่อนย้ายอุปกรณ์สิ่งของ และระบบอิเล็กทรอนิกส์ จากหอประชุมใหญ่ทีโอที แจ้งวัฒนะไปที่ห้องประชุมจันทรา รัฐสภาใหม่ ซึ่งเป็นห้องประชุมของวุฒิสภา โดยจะใช้เป็นสถานที่ในการประชุมสภาผู้แทนราษฎรในคราวต่อไป นายชวน หลีกภัย ประธานสภาผู้แทนราษฎร เห็นสมควรให้มีคำสั่งงดประชุมสภาผู้แทนราษฎร ในวันพุธที่ 31 กรกฎาคม และวันพฤหัสบดีที่ 1 สิงหาคมนี้